Azia koracio

La **Azia koracio** (*Coracias benghalensis*), estis iam surloke nomita Blua garolo. Ĝi estas birda membro de la familio de koraciedoj, kiu reproduktiĝas tra tropika suda Azio el Irako al Tajlando. Ĝi ne estas migranta, sed entreprenas kelkajn sezonajn movojn.

## Aspekto 
[eta|200px||maldekstre|Ĉe [Baratpuro, Raĝasthano, Barato.]]
[eta|200px|maldekstre|Ĉe [Hodal en Faridabad, Distrikto Harjano, Barato. ]]
eta|200px|
La **Azia koracio** estas fortika birdo, granda kiel monedo, 30–34&nbsp;cm longa kun enverguro de 65 ĝis 74&nbsp;cm. Ĝi havas tre brunan dorson, **lilajn bruston kaj vizaĝon**, kaj bluajn kronon, flugilojn, voston kaj ventron. Ambaŭ seksoj estas similaj, sed junuloj estas pli senkolora versio de plenkreskuloj. La sudorientazia raso *C. b. affinis* havas verdan dorson kaj purpuran subajn partojn, kaj estas foje konsiderata kiel separata specio. Diference de aliaj koracioj, kvankam la fortika beko ja estas nigreca, la traokula zono ne estas nigra, sed bruna, kiel la ĉirkaŭokula ringo. Tie kaj en la vizaĝo kontrastaj helaj etaj plumoj kiuj eksplodas ekde la bekobazo.

La **Azia koracio** estas rimarkinda pro sia forta rekta flugo, kun la brilaj bluoj de la flugiloj kontraste kun la bruna dorso. Fakte dumfluge videblas plej klara diferencilo rilate aliajn koraciojn kiel la Eŭropa koracio, tio estas unue ĝenerala pli malhelblua koloro anstataŭ helblua, kiel ĉe aliaj koracioj. Krome estas **brilegaj helbluaj markoj** kiel horizontala strio meze de la vosto (kruce kun bruna vertikala strio) kaj ĉirkaŭ kubutoj kaj antaŭ la nigrecaj flugilpintoj.

## Subspecioj 
* *Coracias benghalensis benghalensis*
* *Coracias benghalensis indicus*
* *Coracias benghalensis affinis*

## Kutimoj 
Tiu ĉi estas komuna birdo de varma malferma kamparo kun kelkaj arboj. Tiuj koracioj ofte ripozas videblege sur arboj, fostoj aŭ kabloj, kiel gigantaj lanioj, dum gvatas la grandajn insektojn, lacertojn kaj ranojn, kiujn ili manĝas. Ili povas sekvi traktorojn por kapti ĝenitajn kaj movitajn senvertebrulojn, kaj kuraĝas merĝi en la fumon de arbarincendio por simila klopodo. Ili estas sentimaj kaj kuraĝas ataki homojn aŭ aliajn entrudulojn. Ili manĝas ĉefe ranojn kiam tiuj abundas kaj grandajn insektojn kiel akridoj, griloj aŭ tineoj.

La ceremonia flugo de tiu birdo estas kvazaŭ de vanelo, kun multaj turniĝoj. Ili nestumas en kovrita truo de arbo aŭ konstruaĵo, kie la ino demetas 3-5 blankajn ovojn. La sama loko utilas por sinsekvaj jaroj. Ambaŭ gepatroj zorgas la idojn.

La voĉo de la **Azia koracio** estas akra korveca *ĉak*. Ili faras ankaŭ varion de aliaj sonojn inkludante metalajn alvokojn *boink*. Ili estas speciale voĉemaj dum la reprodukta sezono.

La **Azia koracio**, ankaŭ nomita Hindia aŭ Barata koracio ricevis la statuson de ŝtata birdo el la barataj ŝtatoj de Karnatako, Orissa kaj Andra-Pradeŝo.

## Referencoj 
*  Ne minacata

* *Kingfishers, Bee-eaters and Rollers* de Fry, Fry kaj Harris, ISBN 0-7136-8028-8

## Eksteraj ligiloj 
* Filmoj de azia koracio  ĉe Interreta Birdokolekto
* Bildo de azia koracio ĉe bildaro Wide Aware Visions
* En la franca

## Bildaro 

Pala Pitta.jpg
Indian Roller Flight (cropped).jpg
Image:Indian Roller (Coracias benghalensis) with a catch in Kolkata I IMG 3338.jpg| Ĉe Kolkato, Okcidenta Bengalo, Barato.
Image:Indian Roller I4 IMG 8315.jpg| Ĉe Baratpuro, Raĝasthano, Barato.
Image:Indian Roller I4 IMG 8314.jpg| Ĉe Baratpuro, Raĝasthano, Barato.
Image:Indian Roller I3 IMG 8348.jpg| Ĉe Baratpuro, Raĝasthano, Barato.
Image:Indian Roller I IMG 7963.jpg|Nematurulo en Kolkato, Okcidenta Bengalo, Barato.

Kategorio:Koracioformaj
Kategorio:Birdoj de Azio